Ugāles pilskalns

Ugāles pilskalns atrodas Ventspils novada Ugāles pagastā puskilometru uz ziemeļiem no dzelzceļa un Ugāles ciema.

Tagadējā Ugāles pagasta teritorija 12. gadsimta beigās atradusies kuršu Vanemas un Ventavas zemes robežjoslā. 1253. gadā Kurzemes sadalīšanas līgumā minēta Ugāle (lībiešu ugal - vieta, kur šalc).

Pilskalna apkārtne mežaina. Pilskalns ierīkots uz zemesraga, kas radies starp divu strautiņu izgrauztām gravām. Zemesraga 20 metru platais gals no pārējās apkārtnes atdalīts ar trim grāvjiem un trim vaļņiem. Tādējādi izveidots ap 50 metru garš, četrstūrains plakums. 40 metrus tālāk zemesragu šķērso aptuveni metru dziļš grāvis un neliels valnis. Iespējams, šī no abām pusēm atdalītā teritorija varēja būt senās priekšpils vieta.E. Brastiņš. Latvijas pilskalni: Kuršu zeme. Rīga. 1923. Pilskalna ziemeļrietumu galu norobežo neliels zemes valnis. Ugāles pilskalns bijis samērā neliels nocietinājums.

1851. gadā Ugāles muižas īpašniece baronese fon Bēra pilskalnā likusi ierīkot ģimenes kapsētu. Kapsētas ierīkošanā sabojāti pilskalna vaļņi, kas gan vēlāk neprasmīgi atjaunoti.

Galerija

 Atsauces 

 Ārējās saites 

 enciklopedija.lv
 Ugāles pilskalns

Kategorija:Ugāles pagasts
Kategorija:Pilskalni Kurzemē
Kategorija:Dzelzs laikmets